Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11633

2. HASZNÁLANDÓ FELSÉGJELEK, KÖZÖS JEL ÉS LAJSTROMJELEK 2.1. A felségjel, vagy a közös jel, valamint a lajstromjel betűcsoportból áll. 2.2. A felségjel, vagy a közös jel megelőzi a lajstromjelet. Ha a lajstromjel első karaktere egy betű, ezt egy kötőjelnek kell megelőznie. 2.3. A felségjelet a Nemzetközi Távközlési Unió által a Lajstromozó Állam számára kiutalt rádió hívójeleket tartalmazó nemzeti jelsorozatból kell kiválasztani. A felségjelet be kell jelenteni a Nemzetközi Polgári Repülési Szervezetnek. 2.4. A közös jelet a Nemzetközi Távközlési Unió által a Nemzetközi Polgári Repülési Szervezet számára kiutalt rádió hívójelekben szereplő nemzeti jelsorozatból kell kiválasztani. Megjegyzés – A Nemzetközi Polgári Repülési Szervezet végzi a közös jel kiosztását a közös jelet lajstromozó hatóságnak. 2.5. A lajstromjelnek betűkből, számokból, vagy betűk és számok kombinációjából kell állnia, melyet a Lajstromozó Államnak, vagy a közös jelet lajstromozó államnak kell kijelölni. 2.6. Amikor betűket használnak lajstromjelként, akkor olyan betűkombinációkat nem szabad használni, amelyek összetéveszthetők a Nemzetközi Jelkód II. Részében lévő ötbetűs kombinációkkal, a Q-kódban használt Q betűvel kezdődő hárombetűs kombinációkkal, az SOS vészjelzéssel, vagy más hasonló sürgősségi jellel, mint például: XXX, PAN és TTT. Megjegyzés – Ezen kódjelekre vonatkozó információként lásd a jelenleg hatályos Nemzetközi Távközlési Szabályzatot. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes